KAZENSKA ODGOVORNOST

# I. SUBJEKT KAZNIVEGA DEJANJA

* **subjekt kaznivega dejanja** je storilec
* **storilec** ali aktivni subjekt je tisti, ki je s storitvijo ali opustitvijo povzročil nastanek prepovedane posledice, ni nujno, da je povzročitelj prepovedane posledice tudi krivi storilec, saj ni vsak krivi storilec kazensko odgovoren
* **oškodovanec** ali pasivni subjekt je tisti, ki je bil predmet kaznivega dejanja
* poleg objektivnih sestavin kaznivega dejanja *(voljnost, določenost v zakonu, protipravnost)* so **za obstoj kaznivega dejanja in njegovo pravno kvalifikacijo** **pomembne tudi subjektivne sestavine** *(kazenska odgovornost storilca)*
* najprej ugotavljamo obstoj kaznivega dejanja v objektivnem smislu, šele nato v subjektivnem smislu
* ko ugotovimo, da je obtoženi zares storilec kaznivega dejanja, se postavita naslednji **vprašanji**:
* ali storilcu kazensko pravo daje lastnost aktivnega subjekta ali ne *(ali je človek sploh lahko storilec kaznivega dejanja)*
* ali je kazensko odgovoren ali ne *(ali je storilcu mogoče izreči kazensko sankcijo)*
* odgovor na ti dve vprašanji je bistven za obstoj kaznivega dejanja in njegovo pravni kvalifikacijo, ostala vprašanja v zvezi s storilčevo osebnostjo pa se upoštevajo samo pri individualizaciji kazenske sankcije

## 1. AKTIVNI SUBJEKT KAZNIVEGA DEJANJA – STORILEC

* aktivni subjekt kaznivega dejanja je lahko vsakdo, **ki je presegel 14 let**
* proti mladoletniku, ki ob storitvi kaznivega dejanja še ni bil star 14 let, se ne smejo uporabiti kazenske sankcije
* pri nekaterih kaznivih dejanjih je **storilec lahko samo določena oseba**, v tem primeru je **lastnost storilca konstitutivni element tistega kaznivega dejanja** – v takšnih primerih kaznivega dejanja sploh ni, če ga ne stori oseba, ki ima z zakonom določene lastnosti *(primer: uradna oseba, vojaška oseba...)*
* veliko je primerov, pri katerih so **posebne lastnosti storilca le kvalifikatorni oz. privilegatorni elementi** kaznivega dejanja – v takih primerih je storilec, ki nima predpisanih lastnosti, obtožen in obsojen za kakšno drugo ravnanje *(primer: če kdo koga razžali in lahko telesno poškoduje kakor je določeno v 270. členu, pa ni uradna oseba, je še vedno lahko obsojen po 146. členu, 169. členu ali po 133. členu KZ)*
* **kot storilci se v kazenskem pravu pojavljajo**
* storilci, ki s storitvijo ali opustitvijo sami povzročijo nastanek prepovedane posledice – storilci
* sostorilci, ki s storitvijo ali opustitvijo skupaj z drugimi povzroči nastanek prepovedane posledice – sostorilci
* storilci, ki pomagajo pri storitvi ali opustitvi, ki povzroči nastanek prepovedane posledice – pomagači
* storilci, ki napeljujejo na storitev ali opustitev, ki povzroči nastanek prepovedane posledice – napeljevalci
* tisti, ki storijo kazniva pripravljalna dejanja oz. kazniv poskus

# II. POJEM KAZENSKE ODGOVORNOSTI

## 1. KAZENSKA ODGOVORNOST KOT SUBJEKTIVNI ELEMENT KAZ. DEJANJA

* kot eden temeljnih elementov je kazenska odgovornost storilca **pogoj za obstoj kaznivega dejanja**
* institut kazenske odgovornosti je izvedba načela subjektivne ali krivdne odgovornosti za kazniva dejanja in objektivno-subjektivne koncepcije kaznivega dejanja
* **kazenska odgovornost** je skupek vseh tistih subjektivnih pogojev, ki morajo biti ugotovljeni, da bi storilca lahko razglasili za kazensko odgovornega in mu izrekli kazensko sankcijo
* za obstoj kaznivega dejanja so poleg objektivnih elementov kaznivega dejanja – **voljnost**, **določenost v zakonu**, **protipravnost** – potrebni tudi subjektivni elementi – **kazenska odgovornost**
* vrednostna podlaga kazenske odgovornosti je očitek storilcu, da ni ravnal v skladu z dolžnostmi in obveznostmi, ki mu jih nalagajo moralna, družbena in pravna pravila, čeprav bi mogel in moral ravnati v skladu s temi pravili
* te očitke storilcu utemeljujejo in opravičujejo nekatera **dejstva in okoliščine**, ki morajo biti ugotovljena, in sicer:
* storilčeve duševne lastnosti *(ali prišteven)*
* storilčev subjektivni odnos do norme in do storjenega kaznivega dejanja *(ali je kriv)*

## 2. SESTAVINE KAZENSKE ODGOVORNOSTI

* institut kazenske odgovornosti je sestavljen iz dveh sestavin – iz **prištevnosti** in iz **krivde**
* pri prištevnosti ugotavljamo storilčeve psihične lastnosti
* pri krivdi ugotavljamo storilčev odnos do norme in do kaznivega dejanja, ki ga je storil
* med sestavinama je poseben medsebojni odnos, kajti **prištevnost je pogoj za krivdo** – kdor ni prišteven, ni sposoben oblikovati takega subjektivnega odnosa do norme in do kaznivega dejanja, da bi mu lahko očitali krivdo
* tudi KZ pravi, da je **kazensko odgovoren storilec, ki je prišteven in kriv**
* krivdo pa KZ opredeljuje tako, da določa njeno vsebino in dve obliki krivde
* vsebina krivde je očitek storilcu, da se je zavedal ali bi se mogel in moral zavedati, da je dejanje prepovedano
* obliki krivde sta naklep in malomarnost